81. ΑΠΟΦΑΣΙΣ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. 20417 της 29 Ιουλ./2 Αυγ. 1976 (ΦΕΚ Β΄ 1000) Περί επεκτάσεως εις τον Νομόν Θεσσαλονίκης της ισχύος της υπ’ αριθ. ΟΣ/30085/7937/73 υπουργικής αποφάσεως, περί καθορισμού του τρόπου ιατρικής περιθάλψεως οδηγών οχημάτων δια τον Νομόν Αττικής. Έχοντες υπ’ όψει: 1.Τας διατάξεις του Ν.Δ. 638/1970, περί ιατρικής εξετάσεως των οδηγών αυτοκινήτων, μοτοσυκλεττών και μοτοποδηλάτων. 2.Τας υπ’ αριθ. ΟΣ/3865/852/70 και ΟΣ/30085/ 7937/1973 ημετέρας κανονιστικάς αποφάσεις. 3.Το γεγονός ότι εις τον Νομόν Θεσσαλονίκης ηυξήθη σημαντικά ο αριθμός των ιατρικώς εξεταζομένων, δια την απόκτησιν ή αναθεώρησιν αδειών οδηγήσεως, με αποτέλεσμα η σήμερον λειτουργούσα εις τον Νομόν τούτον Επιτροπή εξετάσεως οδηγών (ΕΞ.Ι.Ο) να μη δύναται να ανταποκριθή εις το έργον της, αποφασίζομεν: 1.Επεκτείνομεν εις τον Νομόν Θεσσαλονίκης την ισχύν της υπ’ αριθ. ΟΣ. 30085/7937/73 (ανωτ. αριθ. 72) ημετέρας κανονιστικής αποφάσεως, η οποία καθορίζει τον τρόπον ιατρικής εξετάσεως οδηγών δια τον Νομόν Αττικής. 2.Οι ιατροί που έχουν την ειδικότητα του παθολόγου, οι οποίοι επιθυμούν να αναλάβουν την ιατρικήν εξέτασιν και ασκούν το επάγγελμά των εις την περιοχήν του Νομού Θεσσαλονίκης οφείλουν να δηλώσουν τούτο εις την Νομαρχίαν Θεσσαλονίκης δι’ αιτήσεώς των συνοδευομένης δια βιογραφικού σημειώματος. Οι ανωτέρω ιατροί δέον όπως, πριν ή αναλάβουν το έργον της ιατρικής εξετάσεως, υπογράψουν σχετικήν σύμβασιν μετά του Νομάρχου. 3.Η καταβολή της αποζημιώσεως των συμβεβλημένων ιατρών γίνεται ανά τρίμηνον υπό του διαχειριστού ΕΞΙΟ Νομού Θεσσαλονίκης, δι’ εκδόσεως επιταγής επ’ ονόματί του κατόπιν αποφάσεως του Υπουργού Συγκοινωνιών. 4.Το καταβαλλόμενον εις την Εθνικήν Τράπεζαν της Ελλάδος ποσόν δια την ιατρικήν εξέτασιν εκάστου εξεταζομένου ορίζεται εις 350 δραχ. η δε αποζημίωσις των ιατρών εις 150 δραχ. ανά εξεταζόμενον, ως ισχύει και δια τον Νομόν Αττικής και νήσον Λήμνον. 5.Τα Υποκαταστήματα της Εθνικής Τραπέζης της Ελλάδος του Νομού Θεσσαλονίκης να εισπράττουν το ποσόν της ιατρικής εξετάσεως εις πίστωσιν του παρά τω Κεντρικώ Καταστήματι της Τραπέζης ταύτης ειδικού λογαριασμού Νο 541077 «έσοδα εξ ιατρικής εξετάσεως οδηγών αυτοκινήτων». Η ισχύς της παρούσης άρχεται από της δημοσιεύσεώς της δια της Εφημερίδος της Κυβερνήσεως. (Αντί για τη σελ. 220,823(δ) Σελ. 220,823(ε) Τεύχος 1263-Σελ. 93 Αδειες οδηγών αυτοκινήτων 21.Ε.β.79-81 